आदिशंकराचार्य के शिष्यों के रास्ते में एक चांडाल आ गया। शिष्यों ने उसे अछूत कहते हुए रास्ता छोड़ने को कहा। चांडाल ने प्रश्न किया, ‘क्या तुम जानते हो कि तुम कौन हो और मैं कौन हूँ? क्या मेरी आत्मा तुम्हारी आत्मा से अलग प्रकार की है।’ उस चांडाल की यह बात शंकराचार्य ने सुनी और इन शब्दों का गूढ़ार्थ समझते ही वे उसके चरणों में गिर गये और बोले, ‘जो ब्रह्म में जा मिला है, वह चाहे निम्न वर्ण का चांडाल हो या ब्राह्मण, मैं उसे अपना गुरु मानता हूँ।’